**Csongrád Város Polgármesterétől**

Száma: Fjl/102-1/2024.

Témafelelős: Varga Júlia

**ELŐTERJESZTÉS**

**Csongrád Városi Önkormányzat Képviselő-testületének**

**2024. február 15-ei ülésére**

**Tárgy:** Csongrád településrendezési eszközeinek módosítása során az Étv. 7. §. (3) e) pontjának való megfelelőség igazolása

**Tisztelt Képviselő-testület!**

Csongrád Városi Önkormányzat Képviselő-testülete 2023. december 21-én 208/2023 (XII.21.) önkormányzati határozatával döntött a településrendezési eszközeinek módosításáról, továbbá a tervezési részterületeken kívül az egyes előírások pontosításáról, hibák javításáról.

A településfejlesztés és a településrendezés során az alábbi követelménynek kell érvényt szerezni az épített környezet alakításáról és védelméről szóló 1997. évi LXXVIII. törvény (Étv.) 7. §. (3) e) pontja szerint:

*„a település beépítésre szánt területe csak olyan használati célra növelhető, amilyen célra a település már beépítésre kijelölt területén belül nincs megfelelő terület, és ezt a települési önkormányzat képviselő-testülete – a fővárosban a Fővárosi Közgyűlés és a kerületi önkormányzat képviselő-testülete – külön döntéssel igazolja.”*

Indítványozom a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta a „*Csongrád településrendezési eszközeinek módosítása során az Étv. 7. §. (3) e) pontjának való megfelelőség igazolása*” tárgyú előterjesztést és az alábbiak szerint dönt:

A településrendezési eszközök módosítása során, amely a település beépítésére szánt terület növelését célozza, olyan célt szolgál, és egyben meglévő kivett telephely, amely elhelyezéséhez a város már beépítésre kijelölt területén belül nincs megfelelő terület.

Határidő: azonnal

Felelős: Bedő Tamás polgármester

A határozatról értesítést kap:

1. Képviselő-testület tagjai
2. Varga Júlia főépítész

Csongrád, 2024. január 31.

Bedő Tamás

polgármester